
Quoniam,  si  expectarem  donec  invenirem  testimonium, 
quod  par  esse  posset  cestimationi  qua  ingenium  tuum 
multiplicemque  scientiam  habeam,  verisimile  est  fore  ut 
perpetuo  sileam,  levidense  hoc  munus,  ut  inquit  Tullius, 
quam  nullum  offerre  malui  ;  quod,  ut  exiguum ,  ita  so¬ 
lum  indicium  est,  quo  gratum  animum,  ob  plurima  tua 
in  me  beneficia ,  testari  potui.  Optime  vale . 

YITA  SANGUINIS 

COMPLECTENS. 


PROCEMIUM. 

A  temporibus  Harveii  ad  nostra  usque,  Me¬ 
dici  huic  rei  animos  suos  plus  minusve  dederunt ; 
argumentaque  in  utramque  partem  summa  fiducia, 
neque  interdum  minore  ira,  prolata  sunt.  Qui 
vero  sustinent  sententiam  sub  qua  sanguis  vi¬ 
talis  esse  putatur,  in  ratiocinationes  suas  ali¬ 
quando  ita  intenderunt,  ut  in  errorem  manifeste 
irruerent;  atque  ita  Pathologice  Humoralis  (uti  di¬ 
citur)  placita,  cum  aliquatenus  falsa  fuerint,  ex  toto 
falsa  esse  judicata  sunt.  At  qui  contrariam  opi¬ 
nionem  sequuntur,  in  alteram  partem  quidem,  non 
autem  minus,  errare  videntur.  Res  autem  nu¬ 
per  quorundam  celeberrimorum  Physiologorum  in 

Germania  Galliaque  studium  sibi  vindicavit ; 
sententiaeque  nostri  Johannis  Hunter  non  ex 
toto  vanae  fuisse  videntur. 

Quod  vero  quaeritur  summatim  illud  est  ?  Ut- 
trum  proprietates  vivae  materiae  referri  debent  ad 
siccas  partes  solum,  an  liquidae  quoque  aliquid 
conferunt?  vel,  ut  aliter  dici  potest,  Suntne  siccae 
partes  solum  vivae,  liquidae  autem  mortuae  ? 

“  In  universum  ut  inquit  quidam  qui  vehe¬ 
menter  negat  sanguinem  vitalem  esse,  <e  In  uni¬ 
versum  enim  triplex  saltem  modus,  quo  vires  vi¬ 
tales  se  manifestant ;  motu,  formatione  organica, 
sensu.”  Hoc  ordine  igitur  rem  prosequar  ;  osten- 
damque,  pro  viribus  meis,  quatenus  hae  proprie¬ 
tates  singulae  in  sanguine  reperiantur. 


CAPUT  I. 

© 

'  '*■  ,  •  *  .  ;  '  T  •  •  ”  l  r  (  '  "v  « ^ 

DE  SANGUINIS  MOTU  SPONTANEO. 


Consentiunt  omnes  vires  per  quas  sanguis  per 

corpus  circumagitur  ingentes  esse ;  differunt  ta- 

-  ,  •  •  .  ... _ L _ ■  hoofd  gd - 

*  Blumenbach,  de  vi  vitali  Sanguinis  commentatio. 

men  inter  se  quales  hae  vires  sint.  Quidam  pu¬ 
taverunt  cor  solum,  atque  per  se,  posse  hoc  prae¬ 
stare  ;  alii  huic  adjecerunt  propriam  vim  muscu¬ 
losam  in  arteriis ;  alii  *  autem,  qui  arbitrati  sunt 
hanc  duplicem  vim  imparem  esse,  existimaverunt 
attractionem  cohaesionis  inter  vasa  sanguinemque 
quodammodo  superari,  atque  ita  motum  sangui¬ 
nis  faciliorem  reddi.  Omnes  hae  conjecturae,  prae¬ 
ter  ultimam,  rem  explicant  ex  principiis  plane 
mechanicis ;  talia  vero,  uhi  ad  corporis  vivi  ac¬ 
tiones  explicandas  adhibentur,  non  mediocrem 
curam  postulant:  conabor  autem  ostendere  in- 
esse  sanguini  ipsi  principium  motus,  quod  cur¬ 
sum  ejus  reddit  faciliorem,  atque  adeo  vitam  in¬ 
dicat,  Secundum  Johannem  Hunter  j*,  prima 
signa  motus  in  sanguine  manifestantur.  Hujus 
autem  primus  aspectus,  in  membranis  pulli  gal¬ 
linacei,  est  quasi  exiguarum  guttularum  ;  tumque 
demum  vasa  primum  formantur,  cum  hse  guttulae 
simul  fluunt :  neque  quidem  nova  vasa  ex  priori¬ 
bus  continuantur,  sed  pariter  sponte  formantur. 

*  C.  Bell.  “  An  Essay  on  the  forces  whicli  circulate 
tbe  blood.” 

■**  Hunter,  “  on  the  Blood.” 

At  ne  una  quidem  fibra  aspici  potest,  etiam  per 
ipsum  microscopium,  in  puncto  saliente ,  ubi  pji- 
mum  se  movere  videtur ;  et  hoc  tempore  nulla 
pars  generis  vasculosi  adhuc  formata  est  C.  F. 
Wolff  quoque  affirmat  vasa  formari  solum 
ex  motu  ipso  humorum  quos  continent  f.  Prae¬ 
terea,  in  quibusdam  insectis  sanguis  continetur  in 
parenchymate ;  atque  ita  fieri  non  potest  ut  in 
his  per  actiones  ullas  mechanicas  moveatur 
Insuper,  si  cor  exsectum  fuerit  ex  rana,  sanguis 
etiam num  per  aliquamdiu  fluit,  modo  continuo 
cursu,  modo  oscillante  ;  interdumque  persistit  na¬ 
turaliter  fluere  per  mesenteriam  ;  et  etiam,  ubi  ex 
propriis  vasis  effunditur,  manifeste  agitatur,  idque 
per  quadrantem,  dimidiam,  vel  etiam  integram 
horam.  Hoc  vero  accidere  non  potuit  ex  pon¬ 
dere,  quia  sanguis  interdum  repugnante  pondere 
movetur  ;  neque  ex  contractione  arteriarum, 
quia  nulla  talis  contractio  neque  diminutio  spatii, 
ubi  deplentur,  animadvertitur  ;  neque,  denique,  ex 
attractione  capillari,  siquidem  evenit  non  minus 

*  Treviranus,  Biologie,  B.  iv.  §  261. 

•(*  Theoria  Generationis. 

J  Trbviranus,  Biologie,  B.  iv.  §  161. 


DE  VITA  SANGUINIS, 


6 


in  truncis  vasorum,  quam  in  extremis  ramulis. 
Hoc  experimentum  saepe  feci,  et  certo  scio  ea  ac^ 
cidere  quae  narravi. 

Pari  difficultate  explicantur,  ex  principiis  me- 
clianicis,  quaedam  quae  in  monstris  occurrunt.  Ex 
his  multa  nascuntur  sine  corde,  habent  vero  arte¬ 
rias  venasque  ;  quinetiam  sunt  qui  venas  solas 
habent  Quomodo  autem  in  iis  sanguis  cir¬ 
cumagitur?  LeCat  quidem  et  Mery  putaverunt, 
conjunctionem  vasorum  esse  inter  foetum  matrem¬ 
que,  impetumque  ab  hac  ad  illum  dari.  Hoc  vero, 
uti  commode  dicit  Tiedemann,  plane  falsum 
est :  neque  enim  aliquis  anatomicus  talem  con¬ 
junctionem  adhuc  ostendit.  Neque  quidem  talis 
conjunctio  necessaria  est :  siquidem  in  embryone 
eorum  animalium  quae  ex  ovo  nascuntur,  et  in 
quibus  nullam  talem  conjunctionem  suspicari  pos¬ 
sumus,  sanguinis  circuitus  non  minus  integer  est. 
In  istis  autem  arteriae  solae  id  praestiterunt  ? 
Vix  verisimile  esse  videtur ;  qui  enim  summam 
vim  inesse  arteriis  putaverunt,  ne  ii  quidem 

*  Tiedemanh,  “  Anatomie  der  Kopflosen  Misgebur- 
ten,r>  s.  75. — Laurence,  “  On  Monstrous  Productions,” 
v.  5.  Med.  Chr.  Tr. — Brodie,  Pb,  Tr.  1809, 

tantam  earum  potestatem  esse  judicaverunt. 
Praeterea,  quod  ego  possum  reperire,  nulla  mentio 
unquam  facta  est  auctae  crassitudinis  tunicarum 
arteriarum,  per  quam  aptae  essent  ad  circuitum 
sanguinis  per  se  efficiendum  ;  et  manifestum  est, 
hanc  explicationem  ineptam  esse  in  iis  exemplis 
ubi  neque  cor  nec  arteriae,  sed  venae  solae,  repertae 
sunt.  Existimatum  est  quidem  in  istis  nullum 
certum  circuitum  fuisse ;  sed  sanguinem  ferri 
ad  corpus  per  venam  umbilicalem,  foetumque 
modo  plantarum  nutriri.  Quod  si  hoc  verum  est, 
tamen  superest  ut  comprobamus  motum  succi 
sui,  per  arbores  ipsas,  effici  viribus  mere  me¬ 
chanicis  ;  quod  parum  verisimile  esse  videtur. 

At,  praeter  monstra,  argumenta  quoque  ex 
morbis  quaedam  colligi  possunt ;  ex  quibus  duobus 
exemplis,  sumptis  ex  “  Le  Journal  de  Medecine,” 
contentus  ero  M.  Levraud,  aetatis  23,  bien¬ 
nium  ante  mortem  suam  affectus  est  variis  signis, 
unde  medici  fraterque  collegerunt  morbum  cordis 
esse.  Post  mortem,  sinister  ventriculus  cordis  re¬ 
pertus  est  in  lapidem  conversus,  arteriaeque  tem¬ 
poralis  maxillarisque  et  radialis  in  os  !  Pulsus 


*  Journal  de  Medecine,  A.  1806,  p.  254. 

vero  manifestus  fuit,  parque  in  utroque  carpo. 
Alterum  exemplum  narratum  est  a  M.  Le  Meil- 
leur  #  a  Montpellier,  qui  anserem  adaperuit ;  in 
quo  integrum  cor  in  os  conversum  est,  neque  po¬ 
tuit  vestigium  ullum  fibrae  musculosae  in  eo  depre¬ 
hendere.  Quinetiam  radices  vasorum  inde  pro¬ 
ficiscentium  quoque  in  os  mutatae  sunt,  et  tamen 
anser  amplus  fuit,  summaque  sanitate  frui  vide¬ 
batur. 

Ubi  igitur  haec  omnia  studiose  consideramus, 
difficile  est,  meo  quidem  judicio,  explicare  motum 
sanguinis  ex  actione  cordis  solum  aut  arteriarum. 
Quaeritur  quidem,  an  arteriae  ullam  vim  in  sangui¬ 
nem  suum  exerceant?  et  quomodocunque  hoc  sit, 
tamen  evidens  esse  videtur,  hanc  vim  non  tantam 
esse,  ut  per  se  sanguinem  per  corpus  circumagat, 
tum  cum  cor  aut  desideratur,  aut  multum  vitiatur. 
Quo  igitur  confugiendum  est  ut  rem  explicemus  ? 
Uti  arbitror,  ad  principium  vitae  in  sanguine  : 
hic  sponte  movetur ,  et  motus  ejus  ex  vita  pen¬ 
det,  vitamque  indicat.  Et  hoc  modo,  praeter  has 
res  quas  enumeravi,  plures  aliae  explicantur,  quas 
aliter  explicari,  uti  arbitror,  nullo  pacto  possunt. 


*  Journal  de  Medecine,  A.  1770,  p.  411. 

At  enim,  secundum  regulas  philosophandi, 
necessarium  est,  non  solum  ut  prolata  causa  satis 
Sit  ad  res  explicandas,  verum  etiam  ut  revera  ex- 
istat,  neque  tantum  existere  conjiciatur :  quaeri 
igitur  potest, Rutrum  hic  motus  sanguinis  sponta¬ 
neus  Unquam  visus  sit  ?  Plures  quidem,  post 
Harveium,  dixerunt  se  vidisse :  contentus  au¬ 
tem  ero  experimentis  cum  Hiedmanni *  *,  tum 
maxime  Trevxrani  f,  qui  de  aliis  humoribus 
quoque  praeter  sanguinem  scripsit.  Multa  vero 
postulantur  quo  hic  motus  sanguinis  aspici  pos¬ 
sit  ;  primum,  ut  sanguis  quam  citissime  post  ad¬ 
apertam  venam  sumatur,  protinusque  ad  micro- 
s copium  adducatur  ;  deinde,  ut  detrahatui  ab  ani¬ 
mali  neque  valida  irritatione  nervosa,  neque  pri¬ 
ore  jactura  sanguinis,  debilitato;  denique,  ut  gutta 
sanguinis  non  nimis  exigua  sit.  Potestas  micro- 
scopii  debet  talis  esse,  ut,  sub  hoc,  res  centuplo  et 
tri cupio  majores  fiant.  Haec  omnia  ubi  servantur, 
motus  duplex  esse  videtur.  Primum  exigui  vor¬ 
tices  formantur,  unde  canalis  globulorum  effluit, 

—  il‘  *  '  1  •  r  -r-,1^  ^  *  I  f-  ■■  r.  ■  '■  ...1  v.: 

*  Reils  Archives  fur  die  Physiologie,  B.  vi. 
sect.  417* 

+  Biologie,  B.  iv.  sect.  657. 

vel  tota  gutta  quasi  unum  vorticem  format :  hic 
primus  motus  autem  aspicitur  solum  proti¬ 
nus  post  missum  sanguinem,  citoque  finitur. 
Alter  autem  motus  nunc  incipit ;  textura  reticu¬ 
lata  se  ostendit,  quae  perpetuo  se  contrahit  et  re¬ 
trahit  tarde,  per  decem  minuta  temporis.  Secun¬ 
dum  Hiedmannum,  acidum  oxymuriaticum, 
valde  dilutum,  hunc  motum  adauxit ;  etsi  vali¬ 
diora  acida  protinus  eum  deleverunt.  Motus  au¬ 
tem  variat,  prout  sanguis  citius  tardiusve  concres¬ 
cit.  Neque  quidem  is  motus  proprius  est  sangui¬ 
ni,  siquidem  Treviranus  annotavit  tardum  mo¬ 
tum  in  globulis  seminis  ranae,  antequam  ova  for¬ 
mata  sunt :  microscopium  autem  fuit  pene  duplo 
potentius  quam  quod  supra  posui.  Idem  quoque 
parem  motum  vidit  in  humore  subcceruleo,  qui 
exudavit  a  vulnere  cochleae,  Germanice  Wein - 
bergschnecke .  Is  motus  autem  validissimus  est 
in  semine  ex  testiculo  ranae  sumpto ;  neque  ullo 
modo  pendet  ex  animalculis  quae  in  eodem  reperi- 
untur.  Idem  quoque  animadvertitur  in  succo 
quarundam  plantarum,  uti  Yincae  majoris 
Rhusque  Cotini.  Quemadmodum  autem  succus 
per  arbores  fluat  nondum  bene  explicatum  est, 

etsi  recentiores  Physiologi  multum  huic  rei  con¬ 
tulerunt,  Hic  quoque  explicatio  mechanica  ad¬ 
hibita  est ;  atque  ita  capillaris  attractio  satis  esse 
putata  "est.  Veruntamen  vis  qua  succus  fluit, 
actioque  lucis  atque  caloris  qua  ita  temperatur, 
satis  ostendit  hanc  explicationem  parum  plenam 
esse  ;  siquidem  motus  capillaris  semper  parum 
validus,  semperque  par  est,  sive  in  tenebris  fiat, 
sive  in  luce,  et  iis  similia.  Neque  quidem  res 
melius  explicatur,  ex  suctione  humoris  propter  va¬ 
porationem  ex  foliis.  Walkek  enim  comprobavit 
succum  pariter  valide  moveri  posteaquam  folia 
sublata  sunt  *.  Praecidit  recentem  betulam,  cujus 
diametrum  fuit  ad  sesquipollicem,  ad  unum  pe¬ 
dem  a  terra,  inter  initia  tempestatis  qua  cursus 
succi  incipit ;  sectaque  pars  succum  effudit  per 
totam  hanc  tempestatem,  desiitque  effundere  so¬ 
lito  tempore,  id  est  vernationis.  Atque  hoc  ip¬ 
sum,  (ut  nihil  dicam  de  mutationibus  quas  succus 
in  cursu  suo  subit,)  satis  esse  videtur  ostendere, 
hunc  ex  principiis  vitalibus,  neque  ex  mechanicis, 

pendere.  Praeterea  Van  Marum,  in  dissertatione 

 -  —  -  - —  -  -  ■  ■  -  -  ^ 

*  “  Transactions  ofthc  Royal  Society  of Edmburgh,” 
v.  i.  p.  3. 

quam  edidit  anno  1773,  ostendit  attractionem 
capillarem  non  posse  succum  attollere  ultra  octo 
pollices  ;  putavit  igitur  eum  moveri,  tanquam 
per  animalia,  viribus  contractionis  et  irritationis». 
Ad  hoc  autem  comprobandum,  fecit  experimenta 
quaedam  in  fibram  musculosam  animalium,  et  in 
plantas  *.  Repererat  autem  irritabilitatem  mus- 
culorum  anguillae  electrici tate  plane  deleri ;  ean- 
demque  ubi  adhibuit  plantis,  reperit  ascensum 
succi  ex  toto  prohiberi:  unde  collegit  vires  per  quas 
hic  propellitur,  similes  fibrae  musculosae  esse.  Hoc 
autem  negatur  a  Trevikano  ;  quodque  prior  ex¬ 
plicat  ex  effectu  electricitatis  in  fibras  moventes ; 
posterior  refert  ad  eundem  effectum  in  succi  mo¬ 
tum  spontaneum. 

Ex  his  omnibus  igitur — ex  motu  humoris  in 
bestiolis,  ex  eodem  in  monstris,  atque  in  eis  qui¬ 
bus  cor  arteriaeque  inutiles  fuerunt  ;  et  denique,  ex 
ipsis  experimentis,  uti  arbitror,  illud  recte  colligi 
potest,  sanguinem  habere  motum  spontaneum, 
ideoque  vita  frui :  non  quod  negarem  cor  atque 
vasa  multum  conferre”ad  circuitum  sanguinis,  sed 
putarem  haec  adjuvare  solum,  neque  per  se  hunc 

"  .  «  >'-•  v/>  to;.  r.  ■ .  .-A.. ..  J 


*  “  Journal  de  Physik,  A.  D.  1771. 

efficere.  Hoc  principium  motus  spontanei  voca¬ 
tum  est  a  Kielmeyer  TiEDEMANNque  Pro - 
pulsionskraft  *;  videturque  existere  in  omnibus 
humoribus  quibus  corpus  nutritur ;  non  autem  in 
excretionibus,  uti  in  urina,  lacrymis,  sudore, 
felle,  et  iis  similibus. 

>  ?  f  :  » 


CAPUT  II. 

DE  FORMATIONE  ORGANICA  SANGUINIS. 

Dictum  est  necessarium  esse  materiae  organicae, 
ut  habeat  certam  formam  struet  uram  que;  quae  cum 
in  humoribus  corporis  non  reperiantur,  hos  orga¬ 
nicos  esse  non  posse,  ideoque  ne  vitales.  Haec 
vero  propositio  falsa  est;  siquidem,  utcunque  ex- 
cretiones  se  habeant,  sanguis  certe,  atque  adeo 
chylus,  semen,  saliva,  lac,  ex  globulis  constare  vi¬ 
dentur  f.  Bauer  autem  per  microscopium  de¬ 
prehendit  fibram  musculosam  quoque  ex  exiguis 

*  “  Uber  das  Verhaltniss  der  organi schen  Krafte  un« 
tereinander  in  der  Reihe  der  verschiedene  Organization  ” 

-f*  “  Philosophica!  Transactions,”  1818. 

globulis  componi ;  ideoque  judicat  verisimile  esse 
has  formari  ex  globulis  fibrinae  in  lineis  se  col¬ 
locantibus.  Sequitur  igitur,  ut  si  fibra  musculosa 
organica  est,  principia,  unde  protinus  constat,  or- 

..  •  ,  m  '  **■'  •'  '  V  -  !  .1  -i  .V*  -i  i.  i  A  3, 

ganica  esse  quoque  permittamus  ;  atque  ita,  quod 
ad  hoc  pertinet,  vita  frui  posse. 


CAPUT  III. 

DE  SANGUINIS  SENSU. 

Uti  illud  verbum  sensus  saepissime  intelligitur, 
nemo,  credo,  est  qui  a  Blumenbach  dissentiet, 
qui  negat  sensum  sanguini  pertinere.  Atqui 
haec  vulgaris  acceptatio  verbi  fallere  nos  potest ; 
quoniam  plures  partes  corporis  commode  dici  pos¬ 
sunt  sentire,  etsi  nullus  sensus  in  mente  excitatur ; 
atque  ita  cor  sentit  sanguinem,  ventriculus  cibos, 
plurimaeque  aliae  partes  propria  sua  irritamenta  : 
ita  ut  in  haec  agant,  neque  tamen  mens  aliquid 
agnoscat :  et  revera  debemus,  credo,  illud  Carolo 
Bell  permittere,  ut  sensus,  non  solum  modo,  sed 
etiam  genere  distet.  Quid  enim  ?  Sensus  retinae 

admodum  diversus  est  a  sensu  cutis,  isque  rursus 
a  sensu  cordis.  Ubi  lens  crystallina  in  suffusione 
deprimitur,  tum  cum  retina  perforatur,  sensus  est 
non  tam  doloris,  quam  subiti  fulgoris.  Quod  si 
vero  cutis  perforatur,  longe  aliter  res  se  habet,  ali¬ 
ter  que  etiam  si  cor,  In  hac  significatione,  igitur, 
sanguis  sensu  fruitur  ;  et  dum  constat  inter  omnes 
mutationes  solidarum  partium,  plurimum  con¬ 
ferre  ad  corporis  conditionem,  tamen  mutationes 
sanguinis  quoque  non  mediocriter  idem  afficiunt ; 
idque  quia  hic  primum  affectus  protinus  in  illas  > 
agit.  Si  igitur  falsi  fuerunt  Pathologi  Humo¬ 
rales,  ubi  omnes  morbos  ex  vitio  humorum  expli¬ 
carunt,  tamen  non  minus  erraverunt  antagonistse 
eorum,  ubi  putarunt  sub  omni  morbo  partes  soli¬ 
das  semper  primum  lsedi. 

Ad  comprobandum  quoque  sensum  sanguinis, 
plurimum  conferunt  experimenta  Fontana*. 
Injecit  venenum  viperae  in  venam  jugularem 
cuniculi,  ita  ut  summam  operam  dederit,  ne  vene¬ 
num  partes  solidas  contingeret.  Simul  vero  atque 
venenum  in  sanguinem  acceptum  est,  bestia 
sonos  terribiles  edit,  citoque  convulsionibus  rapi- 

*  “  Sur  le  Venin  de  la  Viperei  t.  i.  p.  SIS. 

tur.  Sub  hac  actione  vero  sanguis  solum  muta¬ 
tur  ;  accipit  venenum,  idemque  dispergit  per  to« 
tum  corpus ;  color  ejus  subito  in  lividum  ni- 
grumve  convertitur  ;  citoque  in  pulmone  cordeque 
et  magnis  vasis  concrescit.  Cor  autem  etiam  per- 
stat  agere,  tum  cum  sanguis  magna  ex  parte  con- 
crevit  ;  et  interdum,  ut  inquit  Fontana,  vires 
ejus  adaugentur,  quasi  vellet  concretionem  pro¬ 
hibere.  At  pars  serosa  sanguinis  solutior  esse 
videtur;  macula?  obscuras  super  pulmonem  aera 
emittunt ;  intestina  mesenteriaque  et  musculi 
pelvis  inflammantur ;  pericardium  humore  disten¬ 
ditur,  modo  vesicae  ;  multumque  nigri  sanguinis 

- 

in  telam  cellulosam  effunditur.  Idem  autem  ve- 

< 

lienum,  ubi  nervis,  cerebro,  medullae  spinali,  ossi¬ 
bus,  periosteo,  durae  matri,  corneae  fibrae  ve  mus¬ 
culosae,  protinus  admotum  est,  plane  innocuum 

esse  repertum  est. 

r 

Nusquam,  quod  scio.  Fontana  vitam  saii- 

guini  tribuit;  idem  vero  loquitur  de  principio 

r  t  §  mij 

quodam  activo  volatilique  et  subtili,  usque  adeo 
ut  acutissimam  aciem  oculorum,  etiam  microscopio 
adjutam,  effugiat :  in  hoc  igitur  venenum  proti¬ 
nus  agere  videtur.  Subjiciam  verba  Fontanas  : 

“  Ce  qui  pourroit  faire  soup^onner  qufil  existe 

vraiement  dans  le  sang  un  principe  plus  actif,  et 
plus  volatil,  e’est  de  voir  que  le  venin  de  la  vipere 
empeche  la  coagulation  du  sang  tire  des  vaisseaux, 
et  qu’au  contraire  il  la  produit  dans  les  vaisseaux 
memes.  Dans  le  premier  cas,  on  croiroit  qu’il 
s?est  evapore  du  sang  quelque  chose,  qui  existe 
dans  le  sang  renferme  dans  ses  vaisseaux.  Dans 
cette  hypothese,  ce  principe  actif  et  vital,  pour- 
roit  etre  considere  comme  le  resultat  de  toute  Pe- 
conomie  animale,  sans  en  exclure  les  nerfs,  qui 
pourroient  merae  y  contribuer  pour  la  plus  grande 
partie 

-  .  .  '  '  '  •  -  • 

Haec  conjectura,  si  non  ex  toto  affirmat  sangui¬ 
ni  vitam  inesse,  tamen  nullum  manifestum  discri- 

men  inter  hoc  incognitum  principium  vitamque 
facit,  et,  meo  quidem  judicio,  omnes  effectus,,  qui 
narrantur  in  optimo  ejus  libro,  possunt  plane 
pleneque  ex  posteriore  explicari ;  illudque  verbum 
vita  videtur  mihi  maxime  simpliciter  significare 
eam  (ut  ita  dicam)  essentiam,  quae  omnibus  orga¬ 
nicis  corporibus  inest,  quaeque  qualis  sit  intelligit 
nemo. 


*  Voi.  u.  p.  m. 

.  Neque  solum  venenum  viperae,  sed  pleraque 
alia,  sanguinem  primum  afficiunt.  Ex  his  quae¬ 
dam  ex  herbis  etiam  citius  mortem  faciunt.  Ne¬ 
que  absimile  est  actionem  contagii  atque  miasma- 
tis  primum  se  in  sanguinem  manifestare ;  siqui¬ 
dem  tanta  est  effectuum  omnium  similitudo,  ut 
parem  similitudinem  actionis  existere  putandum 
sit.  Interdum,  uti  inquit  Russee  *,  homines 
qui  peste  affecti  sunt,  quique  aegris  sine  ullo  metu 
ministrabant,  protinus  accepto  contagio  concide¬ 
runt  ;  FoNTANAque  idem  accidere  vidit  in  satis 
magno  cane,  a  viperae  morso,  qui  concidit  tan- 
quam  ex  syncope,  etsi  actio  cordis  omnino  non 
desierat.  Aliis  autem  canibus  sphincteres,  ex 
eadem  causa,  soluti  sunt,  bestiaeque  stercora  et 
urinam  reddiderunt.  Hoc  vero  non  accidit  ex 
terrore,  quia  par  effectus  est  in  junioribus  non- 
damque  consciis  bestiis ;  neque  ex  dolore,  quia  vi- 
perae  morsus  dolorem  non  movet  f.  Neque  so¬ 
lum  haec  duo  venena  eodem  modo  incipiunt,  sed 
effectus  eorum  in  corpus,  maximeque  in  sangui¬ 
nem,  simillimi  sunt.  In  febre  flava  quoque  signa 

*  “  On  the  Plagae.” 

•f  Loc.  cit.  p.  47. 

etiam  majorem  similitudinem  habent.  Non 
solum  vires  subito  franguntur,  sed  etiam  copia 
fellis,  in  utroque  exemplo,  plurimum  adaugetur, 
estque  quasi  livida  flavedo  summae  cutis  per  to¬ 
tum  corpus.  Sub  hac  quoque,  non  secus  ac  post 
morsum  viperae,  valida  affectio  ventriculi  est,  cum 
vomitu  veh emente,  vitaque  convulsionibus  dis¬ 
tentionibusque  finitur.  Praeterea,  post  mortem 
ex  utroque  matura  putredo  accedit,  sanguisque 
persimilem  aspectum  habet :  pericardium  pariter 
humore  distenditur. 

Conatus  sum  igitur  sic  ostendere  sanguinem, 
non  modo  solidis  partibus  affici,  verum  etiam  in¬ 
vicem  eas  afficere  ;  quod  si  verum  est,  sequitur  ut 
sanguis  vita  fruatur.  Praeterea,  parum  consenta¬ 
neum  videtur  cognitis  legibus  vivi  corporis,  putare 
tantam  copiam  mortuae  materiae,  uti  sanguis  judi¬ 
catur,  partibus  vivis  commisceri.  Neque  quidem 
ullus  certus  et  definitus  terminus  adhuc  affixus 
est  inter  humores  partesque  solidas.  Singulis 
horis,  quinimo  singulis  punctulis  temporis,  per 
universam  hominis  aetatem,  assidua  tacitaque 
mutatio  efficitur.  Humores  in  partes  solidas, 
haeque  invicem  in  humores,  convertuntur.  Quid 
igitur  ultimum  discrimen  existit  ?  Nonne  in  con- 

ditione,  potius  quam  in  natura,  vitaque  pariter  ad 

^  .  ..  U,  -  -  y.  i  n  ^ 

utramque  pertinet,  etsi  manifestioribus  signis  se 

declarat  in  una  quam  in  altera  ?  Quinetiam  ipse 
Blumenbach,  etsi  sanguinem  vitalem  esse  ve- 

hementer  negat,  tamen  vitam  semini  tribuit ;  id 
quod,  siqua  absurditas  est  in  sententia  quae  putat 

vitam  sanguini  inesse,  vix  minus  absurdum  esse 
videtur.  Neque  quidem  caetera  quse  objiciuntur 
a  Blumenbach,  et  quibus  ipse  minus  confidit, 
responsionem  ullam  postulare  videntur. 

SUMMARIUM. 

avrtpv  .TfUr-r'1  K-h  mmnm 

Ex  prioribus,  uti  spero  atque  arbitror,  haec  col¬ 
ligi  possunt. 

Primum,  Sanguinem  habere  principium  motus 
spontanei.  Hoc  ostenditur;  1.  Formatione  va¬ 
sorum  post  sanguinem;  2.  Natura  circuitus  in 
bestiolis ;  3.  Eadem  in  monstris ;  4  Deletione 
organorum  caeterorum,  quae  plurimum  ad  circuitum 
pertinent ;  5.  Aspectu  ipso  motus  in  sanguine  ; 
6.  Similitudine  functionis  sanguinis  et  succi  plan¬ 
tarum,  qui  succus  aliquatenus  sponte  moveri  vide¬ 
tur. 

Deinde,  Sanguinem  formationem  organicam 
habere .  Hoc  comprobant  globuli,  qui  non  modo 
in  sanguine,  sed  in  chylo,  lacte,  semine  bestiarum, 
atque  etiam  in  succo  plantarum,  manifesti  sunt ; 
in  excretionibus  autem  desiderantur. 

Postremo,  Sanguinem  sensu  frui.  Hoc  evi¬ 
dens  est  ex  experimentis  Fontanae  aliorum¬ 
que  ;  unde  comprobatur,  solidas  liquidasque  par¬ 
tes  corporis  inter  se  invicem  agere,  ex  principio 
utrisque  communi.  Hoc  principium  in  partibus 
solidis,  vita  est :  Vita  igitur  est  et  in  Sanguine. 


FINIS. 


